laion/Wikipedia-Exotic huggingface dataset:
ראש ממשלת פורטוגל

ראש ממשלת הרפובליקה הפורטוגלית (בפורטוגזית: Primeiro-Ministro da República Portuguesa) הוא ראש הרשות המבצעת של פורטוגל. כראש ממשלה הוא מתאם את פעולות השרים, מייצג את ממשלת פורטוגל בפני שאר גופי המדינה, אחראי בפני הפרלמנט ומעדכן את הנשיא. הוא אף יכול לכהן כשר במשרד אחר או יותר. מכיוון שפורטוגל היא רפובליקה פרלמנטרית נשיאותית-למחצה, ראש הממשלה הוא הדמות הפוליטית המובילה במדינה. בדומה לתהליך הנהוג בישראל, ראש ממשלת פורטוגל ממונה על ידי נשיא פורטוגל לאחר בחירות לאספת הרפובליקה, הפרלמנט החד-ביתי של המדינה, לאחר שהתייעץ עם כל סיעותיו. לרוב ראש הממשלה הממונה הוא מנהיג המפלגה הגדולה ביותר, ואין הגבלה על מספר כהונותיו. מאז ימי הביניים כיהנו פקידים בכירים בממלכת פורטוגל כמעין ראשי ממשלה, וזכו ותארים כמו קנסלר-מור, מאיורדומוס ו"המזכיר הפרטי של המלך". ראש הממשלה המודרני הראשון של פורטוגל היה פדרו דה סוזה הולשטיין, דוכס פאלמלה הראשון, שהושבע ב-24 בספטמבר 1834 כנשיא מועצת השרים (Presidente do Conselho de Ministros). בשנת 1911, עם הקמת הרפובליקה הפורטוגזית הראשונה, שונה תוארו הרשמי של ראש הממשלה לנשיא הלשכה (Presidente do Ministério), וב-1933 חזר לנשיא מועצת השרים. התואר הנוכחי, ראש השרים (Primeiro-Ministro), נוסד רשמית על ידי החוקה מ-1976 לאחר מהפכת הציפורנים ב-25 באפריל 1974. ראש ממשלת פורטוגל המכהן הוא לואיש מונטנגרו מהמפלגה הסוציאל-דמוקרטית, שנכנס לתפקידו ב-2 באפריל 2024 כראש הממשלה ה-14 של הרפובליקה הפורטוגזית השלישית וה-120 בסך הכל בהיסטוריה של פורטוגל. מעונו הרשמי של ראש ממשלת פורטוגל הוא אחוזת סאו בנטו, השוכנת מאחורי הבניין הראשי של אספת הרפובליקה. האחוזה נבנתה ב-1877 ומשמשת כמעון מאז 1938 אז נכנס אליה אנטוניו דה אוליביירה סלזאר. אף על פי שזהו מעונו הרשמי של ראש הממשלה, לא כל נושאי התפקיד התגוררו בה, ובפרט ראש הממשלה המכהן לואיש מונטנגרו. ממשלת פורטוגל נשיא פורטוגל מדיה וקבצים בנושא ראש ממשלת פורטוגל בוויקישיתוף אתר האינטרנט הרשמי של ראש ממשלת פורטוגל
ניב גוטליב

ניב גוטליב (נולד ב-29 באוקטובר 2002) הוא כדורגלן ישראלי המשחק בעמדת הקשר ההתקפי באנוסיס נאון פארלימני. גוטליב התחיל את הקריירה שלו בקבוצת הילדים של הפועל כפר סבא ובגיל 16 הצטרף למחלקת הנוער של הפועל רעננה. ב-16 בדצמבר 2020 ערך את הופעת הבכורה שלו בקבוצה הבוגרת במשחק גביע המדינה נגד הפועל אכסאל בו ניצחה רעננה 1-3 בדו-קרב פנדלים אחרי 1-1 בתום 120 דקות כאשר גוטליב הבקיע את הבעיטה האחרונה בדו-קרב. 5 ימים לאחר מכן, ערך את הופעת הבכורה שלו בליגה בהפסד 1-0 להפועל עכו. עונה לאחר מכן, הפך לשחקן הרכב בקבוצה הבוגרת. ב-26 בנובמבר הבקיע את שער הבכורה שלו בקריירה בניצחון 1-2 נגד הפועל אשדוד. ב-18 בפברואר 2022 הבקיע צמד בניצחון 0-2 נגד הפועל כפר סבא קבוצת ילדותו. בקיץ 2022 חתם בהפועל חדרה מליגת העל. ב-18 בספטמבר 2022 הבקיע את שער הבכורה שלו בליגת העל בתיקו 1-1 נגד עירוני קריית שמונה. בקיץ 2024 חתם באנוסיס נאון פארלימני מליגת העל הקפריסאית. ניב גוטליב, באתר ההתאחדות לכדורגל בישראל ניב גוטליב, באתר Transfermarkt ניב גוטליב, באתר Soccerway ניב גוטליב, באתר WorldFootball.net תומר חבז, ‏אסף נמני: חובת ההוכחה עליי, לא מפחד מלחץ, באתר ONE‏, 28 ביוני 2022 מערכת ONE, ‏רשמית: ניב גוטליב חתם בפראלמיני הקפריסאית, באתר ONE‏, 1 ביולי 2024 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניב גוטליב".
1836 בצרפת

שנת 1836 בצרפת הייתה השנה בה ציינה צרפת 849 שנות לאום. לואי פיליפ, מלך הצרפתים 29 ביולי – נפתח שער הניצחון בפריז. 10 בינואר – בקסון ד'אומרשוויל, קצין בצבא צרפת, אשר התפרסם בשל חלקו בפרשת דרייפוס (נפטר ב-1911) 17 בינואר – חוסה וייט, מלחין וכנר ממוצא קובני (נפטר ב-1918) 21 בפברואר – ליאו דליב, מלחין צרפתי (נפטר ב-1891) 19 באפריל – פרדינאן שבאל, דוור צרפתי שהעביר שלושים ושלוש שנה בבניית "הארמון האידיאלי", דוגמה מובהקת וייחודית לאדריכלות נאיבית (נפטר ב-1924) 15 באוקטובר – ג'יימס טיסו, צייר צרפתי (נפטר ב-1902) (קטגוריה:צרפתים שנפטרו ב-1836) 2 בפברואר – לטיציה רמולינו, אמו של נפוליאון בונפרטה ואשתו של קרלו בואונפרטה (נולדה ב-1750) 20 במאי – הלן דה מונטג'רו פסנתרנית ומלחינה צרפתייה (נולדה ב-1764) 28 במאי – אנטון רייכה, מלחין צ'כי-צרפתי (נולד ב-1770) 10 ביוני – אנדרה-מארי אמפר, פיזיקאי ומתמטיקאי (נולד ב-1775) 20 ביוני – עמנואל-ז'וזף סיאייס, איש כמורה ופוליטיקאי צרפתי (נולד ב-1748) 26 ביוני – רוז'ה דה ליל, קצין ומלחין המנון צרפת - לה מרסייז (נולד ב-1760) 16 באוגוסט – מארק אנטואן פרסבל, מתמטיקאי צרפתי (נולד ב-1755) 21 באוגוסט – קלוד לואי מרי אנרי נאוויה, מתמטיקאי, פיזיקאי ומהנדס (נולד ב-1785) 17 בספטמבר – אנטואן-לורן דה ז'יסייה, בוטנאי (נולד ב-1748) 6 בנובמבר – שארל העשירי, מלך צרפת (נולד ב-1757) מדיה וקבצים בנושא 1836 בצרפת בוויקישיתוף
Astron

Astron הוא טלסקופ ששוגר על ידי ברית המועצות בשנת 1983. הוא כלל מכשירים לביצוע תצפיות בתחום אולטרה סגול וקרני רנטגן ופעל כ-8 שנים. החללית נבנתה במשרדי "לאבוצ'קין" על בסיס גשושיות מתוכנית ונרה שנבנו על ידי המשרד. על הלוויין הותקנו טלסקופ בתחום אולטרה סגול ומערכת ספקטרומטרים שפעלו בתחום קרני רנטגן. מערכת זו הייתה רגישה בתחום kEv ‏ 25 - 2. פיתוח מכשירים מדעים בוצה בשיתוף פעולה עם מצפה כוכבים בחצי האי קרים ובמרסיי (צרפת). מערכת פאנלים סולאריים הוגדלה והייתה יכולה לספק למכשירי הלוויין 652 ו"ט. השיגור בוצע ב-23 במרץ 1983 מקוסמודרום בייקונור בעזרת משגר מדגם פרוטון. הלוויין היה מתוכנן לפעילות של כשנה אבל פעל כ-6 שנים. במהלך פעילותו התקבלו נתונים מ-30 גלקסיות, עשרות ערפיליות וכוכבי שביט. בשנים 1985 ו-1986 בוצעו תצפיות של שביט האלי. בשנת 1987 התגלה סופרנובה 1987A בענן מגלן הגדול. מדיה וקבצים בנושא Astron בוויקישיתוף תיאור באתר היצרן תיאור באתר נאס"א תיאור גיולי סופרנובה
שטרנבוך

האם התכוונתם ל... אברהם שטרנבוך – ראש ישיבת באבוב בלונדון אליהו שטרנבוך – ראב"ד של קהילת "מחזיקי הדת" באנטוורפן שבבלגיה משה שטרנבוך – ראב"ד העדה החרדית בירושלים רחה שטרנבוך – יהודייה-שווייצרית שהצילה יהודים בתקופת השואה
גביע המדינה בכדורסל נשים 2023/2024

עונת 2023/24 בגביע המדינה בכדורסל נשים הייתה העונה ה-64 של המפעל השני בחשיבותו בכדורסל הנשים בישראל. בתחרות השתתפו עשר קבוצות ליגת העל. הפועל לב ירושלים זכתה בגביע לאחר ניצחון במשחק הגמר על אליצור רמלה. שש קבוצות העפילו אוטומטית לשלב רבע הגמר אליהן הצטרפו שתי המנצחות בסיבוב א'. שני משחקי סיבוב א' נערכו ב-7 בדצמבר 2023. ארבעת משחקי רבע הגמר נערכו ב-28 בדצמבר 2023. שני חצאי הגמר נערכו ב-4 במרץ 2024. במשחק הגמר גברה הפועל לב ירושלים על אליצור רמלה וזכתה לראשונה בגביע המדינה. לב ירושלים מחזיקת גביע!, 7 במרץ 2024, באתר ספסל היסטוריה: לב ירושלים מחזיקת גביע המדינה, באתר ערוץ הספורט, 7 במרץ 2024
הנרי מקארטר

הנרי מקארטר, באנגלית: Henry McCarter ‏ (1864–1942) היה מאייר וצייר אמריקאי הידוע בהשפעתו על תנועות האמנות המודרניסטיות. מקארטר עבד כמאייר בניו יורק לפני שהפך למדריך באקדמיה לאמנויות של פנסילבניה במשך ארבעים שנה. הוא זכה במספר מדליות עבור איור, צבעי מים וציור שמן, כולל מדליית הזהב בשנת 1938. מקארטר נולד ב-5 ביולי 1864 בנוריסטאון, פנסילבניה. בשנת 1879, הוא החל ללמוד באקדמיה של פנסילבניה לאמנויות יפות, שם אחד המדריכים שלו היה תומאס אייקינס. עם זאת, הוא תיאר את חמש שנות לימודיו שם כ"שנים אבודות." בשנת 1887, הוא נסע לפריז, שם למד עם ליאון בונה ותומאס אלכסנדר הריסון. בעודו בפאריס, מקארטר הפך לחניך בליתוגרפיה של טולוז לוטרק. לאחר מכן חזר לארצות הברית ועבר לניו יורק כדי לעבוד כמאייר גרפי. מקארטר צייר איורים עבור כתבי העת Scribners, Harpers, McClure's ו-Colier's, בין היתר. הוא גם לימד בליגת הסטודנטים לאמנות של ניו יורק. ב-1902 קיבל תפקיד כמורה לציור בצבעי מים וכמורה הראשון לאיור בבית ספרו הקודם, האקדמיה לאמנויות יפות של פנסילבניה בפילדלפיה. הוא היה מדריך שם במשך ארבעים השנים הבאות. אף שהחל כמאייר, בשנות ה-20 מקארטר התרכז בהמשך הקריירה בצבעי מים ובציורי שמן של טבע דומם ונופים. לדברי אוצר האמנות W. Douglass Paschal, מקארטר "חיפש נתיב הממזג את הקומפוזיציה, עבודות המכחול והצבעוניות החזקה של הפוסט-אימפרסיוניסטים והפוביזם שהוא העריץ."[1] מקארטר הפך לתומך חזק במודרניזם בקרב תלמידיו ב-PAFA. סטודנטים שמקארטר השפיע עליהם כללו את פרנקלין ווטקינס, צ'ארלס דמות', נורמן קרטון וארתור ביצ'ר קרלס. הפרסים שהוענקו למקארטר כללו: מדליית ארד בתערוכת באפלו (1901), מדליית כסף בתערוכת הרכישה של לואיזיאנה (1904), מדליית זהב בתערוכת פנמה-פסיפיק הבינלאומית (1915), פרס בק באקדמיה לאמנויות יפות בפנסילבניה. (PAFA), פרס ג'וזף פנל לצבעי מים, PAFA (1940), מדליית הזהב ממועדון האמנות של פילדלפיה (1936), מדליית הזהב בתערוכה השנתית ה-134 של האקדמיה לאמנויות יפות של פנסילבניה (1938). מקארטר לא התחתן ולא הוליד ילדים. הוא מת מהתקף לב ב-20 בנובמבר 1942 בנוריסטאון, פנסילבניה, בגיל 76. מקארטר נקבר בבית הקברות של כנסיית משיח בגווינד, פנסילבניה. מדיה וקבצים בנושא הנרי מקארטר בוויקישיתוף כתבי הנרי מקארטר בפרויקט גוטנברג (באנגלית) Marter, Joan M. (2011). McCarter, Henry. Oxford University Press. pp. 205–206 Berardi, Marianne (1 May 2007). Henry McCarter (American 1864-1942). Heritage Auctions. pp. 74–75. Pictures That 'Talk Dutch,' County's Inheritance From Artist that Liked Us Best". Sunday News. Lancaster, Pennsylvania. 13 December 1942. p. 17. Foster, Kathleen A. (7 March 2017). American Watercolor in the Age of Homer and Sargent. Yale University Press. p. 449. Suicide in Costume, philamuseum.org (באנגלית) McCarter, Henry, woodmereartmuseum.org (באנגלית בריטית) Water Color Medal Won by Phila. Artist: Henry McCarter of Academy Faculty, Wins Joseph Pennell Memorial Prize". The Philadelphia Inquirer. 25 November 1930. p. 4. Bonte, C.H. (6 April 1941). "Academy's Fellowship Holding Its Oil Annual". The Philadelphia Inquirer. p. 159. Noted Artist Dies". Republican and Herald. Pottsville. 21 November 1942. p. 8.
גיא לוי (פירושונים)

האם התכוונתם ל... גיא לוי – כדורגלן, מאמן ופרשן כדורגל ישראלי (נולד ב-1966) גיא לוי (מוזיקאי) – מוזיקאי ישראלי (נולד ב-1975) גיא לוי (עיתונאי) – עיתונאי ישראלי, כותב בעיקר בתחום הטכנולוגיה (יליד שנות ה-1970) גיא לוי (פרסומאי) – פרסומאי, יועץ אסטרטגי ודובר ישראלי גיא לוי (קצין) – קצין צבא ישראלי בכיר (נולד ב-1976) גיא הלוי – קצין צבא ישראלי בכיר (נולד ב-1972)
All by Myself

"All by Myself" הוא סינגל ובלדת פופ רגשית שנכתב ובוצע על ידי האמן האמריקאי אריק כרמן. השיר יצא לאור בדצמבר 1975 כסינגל מתוך אלבום האולפן הראשון של כרמן, שנקרא גם אריק כרמן. מאז השקתו, השיר הפך ללהיט המזוהה ביותר של כרמן שגם במותו הוא הוצג בתור הזמר שמאחורי הסינגל. השיר קיבל גרסאות כיסוי רבות מאמנים שונים ברחבי העולם, שהמפורסמת בהן היא של סלין דיון. לפני שהחל את דרכו כסולן, אריק כרמן זכה לתהילה כחבר בלהקת הפופ-רוק "The Raspberries". במהלך תקופת מעבר זו בחייו, בה חש תחושות של בדידות ונטישה, נכתב השיר "All by Myself". תהליך יצירת המנגינה והמילים היה תגובה לאותם רגשות קשים. כרמן סיפר כי חלק הסולו של השיר נכתב ראשון, כאשר הוא כתב ארבעה תיבות בכל פעם, עד שבסופו של דבר הושלם השיר. השיר זכה לאזכור משמעותי בסצנה מתוך הסרט הסרט יומנה של ברידג'ט ג'ונס, כאשר הדמות הראשית, ברידג'ט, שרה את השיר בבדידותה תוך כדי לשתות יין ולאכול אוכל מהיר בפיג'מה. הסצנה הפכה לאחת הרגעים הזכורים ביותר בקולנוע המודרני, משקפת את התחושה האוניברסלית של בדידות ושאיפה לשינוי, ומחזקת את הזיקה בין השיר לתרבות הפופולרית. "All by Myself" מאופיין בקצב 4/4 ובונה על מבנה קלאסי של קופלה-פזמון. השיר נפתח בפתיחה פסנתרית שקטה ומדומיינת, המתפתחת לפזמון עם מילים המשקפות כאב ותשוקה. סולו פסנתר רגשי מהווה את החלק המרכזי של היצירה, מוביל לשיא בו כרמן מבטא בעוצמה ופטוס את התחושות של בדידות והשאיפה למצוא אהבה. אריק כרמן ביצע את "All by Myself" ואת "Never Gonna Fall in Love Again", להיט ההמשך שלו, בתוכנית הטלוויזיה ספיישל חצות ב-23 ביולי 1976 (עונה 4, פרק 37). השיר, שהיה הסינגל הראשון מאלבומו הסולו הראשון של כרמן לאחר עזיבתו את להקת הפאוור פופ "The Raspberries", יצא לאור בדצמבר 1975. הבילבורד תיאר את השיר כ"בלדת רוק מרהיבה... המשקפת באופן נאמן את הרגש העמוק ביותר של הרוק". בנוסף הקאש בוקס העריכה כי כרמן "תפס את העוצמה הקולית של לפחות שניים משלושת הבי ג'יז ונראה שהשתמש גם ביכולות הליריות של פול מקרטני". "רקורד וורלד" ציין כי כרמן "מתלונן על רקע של מיתרים מדורגים על הנאה עצמית זו מאלבומו האחרון". מידע על היצירה "All by Myself" באתר מיוזיק בריינז מידע על הסינגל "All by Myself" באתר מיוזיק בריינז סרטון השיר "All by Myself" באתר יוטיוב Eric Carmen - All by Myself (Audio), סרטון באתר יוטיוב (אורך: 07:16) Eric Carmen, ‘All By Myself’ Singer and Raspberries Frontman, Dies at 74, Yahoo Entertainment, ‏2024-03-15 (באנגלית אמריקאית) "All By Myself songwriter Eric Carmen dies aged 74". BBC News (באנגלית בריטית). 2024-03-12. נבדק ב-2024-03-17. Cain, Sian (2024-03-12). "Eric Carmen, Hungry Eyes and All By Myself singer, dies aged 74". The Guardian (באנגלית בריטית). ISSN 0261-3077. נבדק ב-2024-03-17. "An Interview with Eric Carmen". נבדק ב-12 בפברואר 2016. {{cite web}}: (עזרה) The Story of... 'All By Myself' by Eric Carmen, Smooth (באנגלית) "The Midnight Special". TV.com. אורכב מ-המקור ב-8 באוגוסט 2020. נבדק ב-13 באוגוסט 2017. {{cite web}}: (עזרה) "Top Single Picks" (PDF). Billboard. 13 בדצמבר 1975. p. 58. נבדק ב-2023-06-03. {{cite news}}: (עזרה) "CashBox Singles Reviews" (PDF). Cash Box: 16. 13 בדצמבר 1975. נבדק ב-2023-06-03. {{cite journal}}: (עזרה) "Hits of the Week" (PDF). Record World: 1. 20 בדצמבר 1975. נבדק ב-2023-06-02. {{cite journal}}: (עזרה)
קאצ'וריקוטה

קאצ'וריקוטה (באיטלקית: Cacioricotta) היא גבינה דרום איטלקית טיפוסית המיוצרת באזורי בזיליקטה, פוליה וקלבריה. קצ'יוריקוטה מיוצרת בשיטת הכנה "היברידית", לפי השלבים המשמשים בייצור ריקוטה וגם גבינה קשה. הגבינה מיוצרת בדרך כלל מחלב כבשים או עיזים, ולעיתים רחוקות יותר מחלב פרה ומחלב תאו מים. לייצור הגבינה מחממים חלב מסונן עד שהוא מגיע לסף נקודת רתיחה. לאחר מכן משאירים את הנוזל להתקרר עד שהוא מגיע לטמפרטורה של 38–40 מעלות, לאחר מכן מוסיפים אנזים הגבנה. היות שהנוזל מגיע לטמפרטורה קרובה ל-90° תוך הגעה קרובה לנקודת הרתיחה שלו, כמו גם קזאין ואלבומין משולבים בתוך נוזל ההגבנה, כך שבניגוד לריקוטה שבה מי גבינה הופכת לתוצר לוואי. קאצ'וריקוטה מוכרת כ"מוצר מזון חקלאי מסורתי" (איט'), ויש לה את הגרסאות הבאות במחוזות איטלקיים אלה: בזיליקטה קאצ'וריקוטה קלבריה קאצ'וריקוטה עזים קמפניה קאצ'וריקוטה עזים לאציו קאצ'וריקוטה של תאו מים פוליה קאצ'וריקוטה סלנטינו רשימת גבינות איטלקיות מדיה וקבצים בנושא קאצ'וריקוטה בוויקישיתוף "Cacioricotta". Consiglio Nazionale delle Ricerche (באיטלקית). "disciplinare regione Basilicata" (PDF). "Elenco P.A.T. calabresi". אורכב מ-המקור ב-2009-04-15. נבדק ב-2022-03-02. "Cacioricotta". Cibo360.it (באיטלקית). "Cacio ricotta". LaTerradiPuglia.it (באיטלקית). "Il cacioricotta, formaggio dai mille perché". formaggio.it (באיטלקית). 7 באוקטובר 2014. {{cite web}}: (עזרה)
מעיין קרסטי

מעיין קרסטי הוא מעיין (התפרצות, נביעת מי תהום אל פני השטח) המהווה חלק ממערכת הידרולוגית קארסטית . בגלל צורת הקערה החרוטית לעיתים קרובות, מעיינות קארסטיים ידועים בארצות דוברות גרמנית גם כ- Topf ("סיר"). שם זה משתקף בשמות כמו Aachtopf (מקורו של היובל הצפוני של נהר הריין) או Blautopf (המקור של נהר הבלאו בבלובורן). למעיינות הקארסטיים יש לרוב שפיעה בכמות רבה מאוד, מכיוון שהם ניזונים לרוב מזרימה תת-קרקעית של אגן ניקוז גדול. מכיוון שהמעיינות הם בדרך כלל הקצה של מערכת ניקוז מערות ונמצאים במקום בו מערת נהר מגיעה לפני השטח, לעיתים קרובות ניתן להיכנס למערות אלו מהמעיין לצורך חקר. מאפיין עיקרי של מעיינות קארסט הוא שהמים עוברים במהירות במערות. כך, מי התהום בוקעים במעיין קרסטי תוך ימים ספורים מאירוע גשם, יש סינון מינימלי של המים והם נושאים משקעים שונים. לסערות, הפשרת שלגים ושינויים עונתיים כלליים בגשמים יש השפעה ניכרת ומהירה מאוד על מעיינות קארסט. מעיינות קארסט רבים מתייבשים במהלך החלק היבש ביותר של השנה. אחרים יבשים רוב ימות השנה וזורמים רק לאחר גשם כבד. בדומה לנחלים בעלי משטר זרימה דומה, נקראים גם המעיינות האלו מעיינות אכזב. תכונותיהם של מעיינות קארסט הופכות אותם לבלתי מתאימים לאספקת מי שתייה. קצב הזרימה הלא אחיד שלהם אינו תומך בקצב צריכה קבוע, במיוחד בקיץ כאשר יש הפרשה נמוכה יותר אך ביקוש גבוה יותר. בנוסף, סינון לקוי וקשיות גבוהה גורמים לכך שאיכות המים ירודה. מדיה וקבצים בנושא מעיין קרסטי בוויקישיתוף Rogulj, Daniela (2016-10-04). "Drone footage of the Cetina like you have never seen before". Total Croatia News (באנגלית בריטית). ארכיון מ-2016-10-08. Whittow, John (1984). Dictionary of Physical Geography. London: Penguin, 1984, p. 291. מסת"ב 0-14-051094-X. "Geopark Schwäbische Alb". www.geopark-alb.de. LaMoreaux, Phillip (2012). Springs and Bottled Waters of the World. US: Springer. pp. 56, 57, 58. ISBN 978-3540618416.
עונת 1973 בגביע קוראץ'

גביע קוראץ' 1973 היה המהדורה השנייה של התחרות של פיב"א לאלופות ומחזיקות גביע אירופיות, שנערכה בין 9 בינואר ל-27 במרץ 1973. 12 קבוצות השתתפו בתחרות. פלקנסטרו קאנטו מאיטליה ניצחה בגמר את מאס פילס מבלגיה וזכתה לראשונה בטורניר. הסיבוב הראשון נערך בארבעה בתים בני שלוש קבוצות, שבו שני משחקים בין שתי קבוצות (בית וחוץ) נחשבו כמשחק אחד. הקבוצה במקום הראשון בכל בית העפילה לחצי הגמר. רבוטניצ'קי סקופיה פרשה לפני תחילת התחרות תוצאות, באתר פיב"א אירופה תוצאות, באתר Linguasport
ג'י. בי. טורס

ג'י. בי. טורס בע"מ (בערבית: شركة باصات الجليل, באנגלית: G.B.Tours) היא חברת תחבורה ציבורית המספקת שירותי תחבורה ציבורית בצפון לתושבי נצרת והסביבה. החברה נוסדה בשנת 1943 על ידי משפחת ג'רג'ורה כחברה פרטית וקטנה בעלת מספר מצומצם של אוטובוסים. בשנת 2017 הופרדה שירותי ההסעות הפרטיות והוקמה חברת הבת ג'י.בי. שרותי תיירות, מפעילת תחבורה ציבורית באזור נצרת וכיום מפעילה החברה 22 קווים לתחבורה ציבורית המשרתים את תושבי נצרת והסביבה. ג'י.בי. שרותי תיירות בע"מ עוסקת במתן שירות לנסיעות מיוחדות, תיירות נכנסת ותיירות פנים, היא מספקת שירות הסעות למפעלים באזור, טיולים ונסיעות מיוחדות לבתי ספר, למוסדות ולמשפחות כולל שירותים נלווים. מרצדס בנץ ברק 21 וולוו מארס של ג'י בי טורס מרצדס OC500 מארס וולוו סנסנדוגי SC7 תיירות מדיה וקבצים בנושא ג'י. בי. טורס בוויקישיתוף אתר האינטרנט הרשמי של ג'י. בי. טורס ג'י. בי. טורס, ברשת החברתית פייסבוק ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
אמא גלוריה

אמא גלוריה הוא סרט דרמה צרפתי בבימויה של מארי אמשוקלי שיצא לאקרנים בשנת 2023. הסרט הוקרן בבכורה בפסטיבל הקולנוע בקאן וזכה גם בתחרות הבין-לאומית בפסטיבל הקולנוע ירושלים. קליאו היא ילדה בת שש המתגוררת בפריז עם אביה. קלואי קשורה מאוד למטפלת שלה גלוריה, ומבלה איתה שעות רבות וחלק ניכר מהיום. כבר בתחילת הסרט הצופה מתוודע לגלוריה וקליאו בביקור אצל אופטומטריסט להתאמת משקפיים, בדרך הלוך ושוב מגן הילדים ועוד. בהמשך הסרט מתברר שאמא של קליאו נפטרה ממחלת הסרטן. גלוריה היא זו שדואגת לצרכיה של קליאו: מאכילה אותה, מטפלת בה, מחבקת אותה כשהיא עצובה. יום אחד גלוריה מקבלת בשורות בשיחת טלפון בעקבותיהן היא מחליטה לשוב למולדתה, האי סנטיאגו שבכף ורדה, ולמשפחתה. בעקבות כך היא מודיעה לקליאו שהיא נפרדת ממנה, אבל מבטיחה לה שהן ייפגשו בקרוב ומבקשת במעמד הפרידה מאביה של קליאו שישלח אותה בחופשת הקיץ לאי מגוריה כדי לבלות את החופשה ביחד. כשקליאו מגיעה לביקור היא מכירה גם את סזאר, בנה המתבגר של גלוריה, ופרננדה, ביתה של גלוריה שעומדת ללדת את התינוק שיהיה לנכד הראשון של גלוריה. במקביל גלוריה גם מפקחת על השלמת פרויקט בניה באי, שעתיד להיות המלון שהיא מקווה לפתוח לקראת תחילת עונת התיירות. עוזרת במאי: קרוליין רונזון תפאורה: זואי קארה הלבשה: אגטה מינמר צילום: אינס טבארין אנימציה: מארי אמשוקלי, מארי לייט ופייר-עמנואל לייט חברת הפקה: Lilies Films, בשיתוף עם ארטה חברת הפצה: פירמיד הפצה הסרט יצא לאקרנים בצרפת ב-17 במאי 2023 (הבכורה בפסטיבל קאן). אמשקולי הבמאית כתבה את התסריט בהתבסס על נסיבות חייה. לטענתה הנושא נבחר כדי להדגיש את ה"משולש" ילד-אמא-מטפלת, ולהעלות על גבי המסך נושאים הנחשבים טאבו בחברה שלנו. אמשקולי אומרת כי לעיתים הילדים אוהבים את המטפלת יותר מאשר את אמא אבל לא יאמרו 'אמא, אני אוהבת את האישה הזו יותר ממך כי היא מטפלת בי טוב יותר'. כל זה קורה בעקבות מערכת היחסים ילד-מטפלת, כאשר האימהות הביולוגיות נוטות להדחיק את העובדה שהמטפלת השאירה את כל החיים שלה מאחור בשביל לטפל בילדם. לואיז מאורוי-פנזאני: קליאו אילסה מורנו-זגו: גלוריה ארנו רבוטיני: ארנו אבנארה גומס וארלה: פרננדה, ביתה של גלוריה פרדי גומס טבארס: סזאר, בנה של גלוריה דומינגוס בורחס אלמיידה: יואכים אתר האינטרנט הרשמי של אמא גלוריה (באנגלית) אתר האינטרנט הרשמי של אמא גלוריה (בצרפתית) "אמא גלוריה", במסד הנתונים הקולנועיים IMDb (באנגלית) "אמא גלוריה", באתר Rotten Tomatoes (באנגלית) אמא גלוריה | LEV, ‏2024-02-20 אבנר שביט‏, "ילדים אוהבים את המטפלת יותר מאשר את אמא שלהם, אבל לא יכולים להגיד את זה", באתר וואלה, 14 במרץ 2024 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אמא גלוריה".
קלימוצ'ו

קלימוצ'ו (בספרדית: calimocho או kalimotxo) הוא משקה המורכב מחלקים שווים יין אדום ומשקה קל על בסיס קולה. יין אדום וקולה שולבו בספרד כבר בשנות העשרים של המאה הקודמת, אך קוקה-קולה לא היה זמין באופן נרחב. זה השתנה בשנת 1953, כאשר מפעל קוקה-קולה הראשון נפתח בספרד. השילוב קיבל שמות שונים, עד שהשימוש ההמוני בו בפסטיבל באלגורטה (אנ') הוביל ל"הטבלת" הקלימוצ'ו, שילוב שובב של כינוייהם של שני היוצרים, קלימרו ומוצ'ונגו. מאז המשקה הפך לקלאסיקה של אזור ארץ הבאסקים, במידה רבה בשל התערובת הפשוטה שלו, נגישות המרכיבים והעלות הזולה. אותה תערובת ידועה בשם קטמבה בדרום אפריקה, קאטמבה במוזמביק, במבוס (במבוק) בקרואטיה, סרביה, מקדוניה הצפונית ומדינות חבל הבלקן האחרות, ג'וטה (נשר שחור) בצ'ילה, קולה רוט באוסטריה, הובה (פטריה) בצ'כיה מיץ ישו בארגנטינה. מדיה וקבצים בנושא קלימוצ'ו בוויקישיתוף Fascinating Spain “History of The invention of the calimocho.” Retrieved December 27, 2021 Fascinating Spain “History of The invention of the calimocho.” Retrieved December 27, 2021 García, Manuel Montero (2014-03-20). Voces vascas [Basque voices] (בספרדית). Tecnos. ISBN 9788430962006. נבדק ב-2018-08-13. Celhay, Franck (2008). "Le Kalimotxo: cocktail hérétique ou opportunité pour la filière vin ?" [Kalimotxo: heretical cocktail or opportunity for the wine industry?]. Décisions Marketing (בצרפתית). תבנית:Ill (52): 67–71. doi:10.7193/DM.052.67.71. JSTOR 25702362. ""Discover the origin of Kalimotxo"". Instituto Hemingway. 2017-02-09. "Así crearon 'Kalimero' y 'Motxongo' el calimocho, la bebida preferida del botellón y que ahora tendrá su propio museo". lasexta.com (בספרדית). 2017-08-11. נבדק ב-2023-08-19. Schaap, Rosie (2013-05-23). "Wine and Cola? It Works". The New York Times. ארכיון מ-2020-11-02. נבדק ב-2013-05-22. Villar, Joseba Louzao, "EL SÍNDROME DE JERUSALÉN.", El peso de la identidad, Marcial Pons, Ediciones de Historia: 81–108, doi:10.2307/j.ctt20fw6w0.7, נבדק ב-2022-04-13 Creasey, Simon (2012-07-30). "Is yours a red wine and cola?". The Guardian. נבדק ב-2022-09-29.
איילה לירן

איילה לירן (נולדה ב-16 באוגוסט 1975) היא שחקנית כדורגל ישראלית-בריטית אשר שיחקה בעמדת החלוץ. היא וייצגה את נבחרת בריטניה בדאייה. לירן זכתה בגביע הליגה הלאומית לנשים 1995/1996 עם וומבלי ליידיס. בגמר מול דונקסטר בלס היא השיגה פנדל בזמן פציעות כדי להשוות את המשחק ל-2–2; לאפשר לוומבלי לנצח בפנדלים. לאחר שלא שותפה בתבוסה בגמר גביע הנשים של וומבלי 1997 מול לביאות מילוול למרות שהייתה בסגל, לירן חתמה ביריבה של ליגת העל לנשים בליגה הלאומית, קרוידון. משם לירן המשיכה לליגה הלאומית עם סאות'המפטון סיינטס בשנת 2000. היא גם ייצגה את תאצ'אם לפני שהצטרפה לקבוצת הנשים של בראקנל טאון. לאחר שהתגברה על פציעה חמורה בברך, המשיכה לירן לשחק בקבוצה משנת 2011. לירן זומנה על ידי נבחרת הנשים של ישראל וכבשה 12 שערים, כולל שתי הופעות בהעפלה למונדיאל הנשים 2003. בשנת 2001 החלה לירן להתחרות בדאייה וייצגה את בריטניה באליפות העולם ברחיפה לנשים ב-2009 בסגד. לאחר שהובילה בחלק גדול מהתחרות היא סיימה במקום הרביעי. בתחרות 2011 בשוודיה זכתה לירן במדליית כסף. בשנת 2013 באליפות העולם ברחיפה לנשים בצרפת לירן זכתה שוב במדליית כסף לאחר שהובילה בתחילת היום האחרון. היא ייצגה את בריטניה בקבוצת המועדונים בנבחרת הבריטית המלאה (לא נבחרת הנשים) באליפות אירופה ברחיפה 2017 בצ'כיה. Pete Davies (11 במרץ 1996). "Wembley's flair rewarded in shoot-out". The Independent. {{cite news}}: (עזרה) Mike Rowbottom (5 במאי 1997). "Football: Lionesses bring pride to Millwall". The Independent. {{cite web}}: (עזרה) Colin A. Aldis. "ENGLAND Clubs 1997–1998 Season". WomenSoccer.com. אורכב מ-המקור ב-28 בספטמבר 2011. נבדק ב-30 ביולי 2011. {{cite web}}: (עזרה) "Ayala C-een at her best". Get Reading. 21 ביולי 2001. {{cite news}}: (עזרה) "Ayala Liran Member Details". Bracknell Town Ladies. אורכב מ-המקור ב-31 במרץ 2012. נבדק ב-23 באוגוסט 2011. {{cite news}}: (עזרה) Pete Masson (2 ביולי 2009). "Ayala Liran". British Gliding Team. אורכב מ-המקור ב-29 בספטמבר 2011. {{cite news}}: (עזרה) Pete Masson (28 ביוני 2011). "Team GB World Championship Silver Medal". British Gliding Team. ארכיון מ-16 ביולי 2011. {{cite news}}: (עזרה) "Club Class Results after final day at WWGC Issoudun". אורכב מ-המקור ב-18 ביולי 2013. נבדק ב-17 ביולי 2013. {{cite web}}: (עזרה) "European Gliding Championships 2017". אורכב מ-המקור ב-4 באוגוסט 2017. נבדק ב-4 באוגוסט 2017. {{cite web}}: (עזרה)
Ñ

Ñ (באותיות קטנות: ñ) היא האות השבע-עשרה באלפבית הספרדי. שמה הוא eñe (נהגה, בקירוב: אֵ-נְיֶה) והיא מייצגת עיצור חכי אפי (בייצוג IPA: ‏/ɲ/). האות נהגת בדומה ל"ניי" (באנגלית כמו "ny", באיטלקית gn ובספרדית כמו ní). האות ñ הייתה במקור הדיגרף nn. עם הזמן, במקום לכתוב nn החלו לכתוב n שמעליה אות n זעירה, וכך נוצרה האות ñ. (תהליך דומה התרחש גם בפורטוגזית, שבה צירופים כגון an הפכו ל-ã.) לסימן ~ שמעל האות קוראים כיום טילדה (tilde). האות ñ הייתה ייחודית לשפה הספרדית, אולם מאוחר יותר היא אומצה על ידי שפות אחרות, כגון ארגונית, אסטורית, גליסית, טגלוג, בסקית ועוד. בצרפתית ובאיטלקית קיים הצירוף Gn, שהגייתו קרובה להגיית Ñ ספרדית. בפורטוגזית יש צירוף Nh שהגייתו זהה להגיית Ñ ספרדית. וכן בפולנית קיימת האות Ń הזהה בהגייתה ל-Ñ הספרדית. במקלדת נכתב הצירוף בצורה הבאה: ñ = Alt+164 Ñ = Alt+165 N אלפבית לטיני הסבר על ה"דודל" (שרבוט גוגל) שפרסמה גוגל לציון יום הספרדית של האומות המאוחדות, באתר מנוע החיפוש "גוגל" (באנגלית), 23 באפריל 2021